b'\n_START_ARTICLE_\nHumanizem\n_START_SECTION_\nZgodovina\n_START_PARAGRAPH_\nHumanizem se je najprej pojavil v Italiji v 14. in 15. stoletju (Petrarca, Bruni) in se nato raz\xc5\xa1iril drugod po Evropi. Pojavlja se kot osnovna zna\xc4\x8dilnost ve\xc4\x8d filozofsko-eti\xc4\x8dnih in socialno-politi\xc4\x8dnih teorij in predstavlja ve\xc4\x8d stoletij dolg odpor do katoli\xc5\xa1kih verskih dogem, ki so \xc4\x8dloveka podredila bogu in ga odmikala od tuzemskega sveta in narave. Eden najpomembnej\xc5\xa1ih humanistov je bil Erazem Rotterdamski, ki je na Univerzi v Cambridgeu pou\xc4\x8deval staro gr\xc5\xa1\xc4\x8dino. Med bivanjem v Angliji je napisal svoje najslavnej\xc5\xa1e delo Hvalnica norosti._NEWLINE_Izrazito humanisti\xc4\x8dno noto ima, denimo, Kantova eti\xc4\x8dna teorija, v kateri \xc4\x8dlovek zaseda vrh lestvice vrednot. V politi\xc4\x8dni filozofiji 18. stoletja ima posebno mesto Jean-Jacques Rousseau, ki je postavil temelje francoski revoluciji in je poudarjal svobodo in enakost kot neodtujivi pravici \xc4\x8dloveka._NEWLINE_Humanizem je mo\xc4\x8dno prisoten v marksisti\xc4\x8dni teoriji, ki kritizira dru\xc5\xbebeno realnost, v kateri je \xc4\x8dlovek obsojen na nesvobodno, v svojem bistvu siroma\xc5\xa1no \xc5\xbeivljenje.\n_START_SECTION_\nHumanisti drugod po Evropi\n_START_PARAGRAPH_\nErazem Rotterdamski, Thomas More, Rabelais, Montaigne, Reuchlin'